joelniklaus/EU_Wikipedias huggingface dataset:
Johnny Depp

John Christopher „Johnny“ Depp II (g. 1963 m. birželio 9 d.) – JAV aktorius ir muzikantas.

Biografija 

Gimė 1963 metų birželio 9 dieną Ouvensbore, Kentukyje, JAV. Vaikystėje Depp’o šeima dažnai kraustydavosi. Vos per septynerius metus jie gyveno 20 vietų, kol galiausiai 1970 metais apsistojo Floridoje. 1978 metais įvykusias tėvų skyrybas Depp’as išgyveno sunkiai. Praėjus metams po tėvų skyrybų, jis metė mokyklą, nes tikėjosi tapti roko muzikantu. Po dviejų savaičių bandė sugrįžti į mokyklą, tačiau direktorius pasiūlė jam siekti savo svajonės būti muzikantu. Vėliau grojo keliose „rūsių“ grupėse, tarp jų ir „The Kids“.

1983 metais gruodžio 24 dieną Johnny vedė savo grupės muzikanto seserį Lori Anne Allison. Tačiau jų santuoka nebuvo sėkminga, 1985 metais jie išsiskyrė. Depp`as susidomėjo vaidyba po vizito Los Andžele su buvusia žmona, kuri supažindino jį su aktoriumi Nicolas Cage`u.

Depp`o debiutas buvo 1984 metų filme „Košmaras Guobų gatvėje“. 1987 m. pakeitė aktorių Jeff Yagher`į populiariame televizijos seriale „21 Jump Street“. Jis sutiko vaidinti seriale dėl Frederic Forrest, aktoriaus kuriuo žavėjosi. Serialo sėkmė pavertė Johnny paauglių „dievuku“. Tačiau toks statusas jam nepatiko, todėl Depp’as nusprendė vaidinti tik tuose filmuose, kurie, jo nuomone, atrodė skirti jam.

1990 m. po daugybės filmų paaugliams, Johnny gavo pagrindinį vaidmenį režisieriaus Tim Burton`o filme „Edvardas Žirkliarankis“. Dėl filmo populiarumo Depp`as vaidina personažus, kurie yra tamsūs, rimti, keistai mąstantys ir stebinantys žiūrovus bei kritikus. Vėl sutikęs dirbti su rež. Tim Burton`u filme „Edas Vūdas“ jis vis labiau vertinamas kritikų ir tampa vis populiaresnis.

1997 m. suvaidina slaptą FTB agentą tikrais įvykiais paremtame filme „Donis Brasko“ su Al Pacino. 1998 m. pasirodė „Baimė ir neapykanta Las Vegase“; 1999 m. suvaidino siaubo filme „Astronauto žmona“. „Iš pragaro“ (2001) suvaidino inspektorių Fred Abberline, persekiojantį įžymųjį Džeką Skerdiką. 2003-iaisiais suvadina net keliuose filmuose: „Kartą Meksike“, kuriame Depp`as vaidino su Antonio Banderas`u ir Selma Hayek.

Bene garsiausias darbas trilogija „Karibų piratai“ su Orlando Bloom'u ir Keira Knightley.

Asmeninis gyvenimas 
Johnny susitikinėjo su keletu įžymybių, įskaitant ir nutrauktas sužadėtuves su Jennifer Gray, Winona Ryder (1989–1993) ir Kate Moss (1994–1997). Buvo vedęs Lori Anne Allison 1983 metais, tačiau po 2 metų išsiskyrė. Taip pat 14 metų praleido su prancūzų dainininke ir aktore Vanessa Paradis, su ja turi du vaikus: Lily-Rose Melody (1999-05-27) ir Jack John Christopher (2002-04-09). Išsiskyrė 2013 m. 2015 - 2017 m. buvo susituokęs su aktore Amber Heard.

Filmografija

Režisūra

Dokumentika

Muzika

Apdovanojimai 
 1996 m. – London Film Critics Circle – Geriausias aktorius
 1998 m. – Russian Guild of Film Critics – Geriausias aktorius
 2004 m. – Screen Actors Guild Awards – Geriausias aktorius
 2004 m. – Golden Globe – Geriausias aktorius
 2008 m. – MTV Movie Awards – Geriausias aktorius miuziklo/komedijos žanro filme

Nuorodos 

 
 Johnny Depp (People.com)
 Johnny Depp (Yahoo Movies)

JAV aktoriai
Matriksas

Matriksas yra medžiaga esanti gyvūnų ir augalų ląstelėse. Matriksu yra užpildytas mitochondrijų vidus. Jungiamojo audinio vidinėje struktūroje yra ekstraląstelės matriksas.
 

Mitochondrijų matrikse yra mitochondrinės iRNR, tRNR, ribosomos, kelios vienodos žiedinės chromosomos. Matriksas yra labai tirštas, palyginti su labai vandeninga citoplazma.

Citrinos rūgšties ciklas 

Citrinos rūgšies ciklas (arba Krebso arba TCA ciklas) vyksta mitochondrijų matrikso viduje. Matrikso fermentai pirovynuogių rūgštį (turinčią 3 C atomus) perdirba į junginį, turintį 2 C atomus (trečias atskyla su CO2 molekule). Šis junginys jungiasi su CoA (kofermentu A) ir sudaro acetil-CoA (acetil - kofermentą A). Nuo acetil-CoA pirovynuogių rūgšties molekulės likutis (turintis 2 C atomus) atskyla ir susijungia su rūgštynių - acto rūgštimi. Susidaro citrinų rūgštis. CoA atskyla ir grįžta į 2 etapą. Molekulės fragmentas, turintis 2 C atomus, sukasi uždaroje reakcijų grandinėje – citrinų rūgšties cikle. Ciklo reakcijos šį fragmentą suskaldo į 2 CO2 molekules, H+ ir elektronus. Didelė dalis cheminės energijos lieka elektronuose, kuriuos prisijungia du junginiai – NAD ir FAD. Šių junginių molekulės įgauna neigiamą krūvį, kurio dėka prie jų prisijungia ir protonai H+. NAD virsta NADH, o FAD – FADH2. Šie junginiai vadinami protonų nešikliais.

Ląstelė
Histologija
Organoidai
Kareem Abdul-Jabbar

Kareem Abdul-Jabbar (gimė kaip Ferdinand Lewis Alcindor, Jr. g. 1947 m. balandžio 16 d.) – buvęs profesionalus JAV krepšininkas.

Sporto karjeros pradžioje buvo žinomas Lew Alcindor vardu, bet priėmęs islamo tikėjimą pasikeitė savo pavardę. 1996 m. Abdul-Jabbar buvo įtrauktas NBA 50-mečio Visų laikų komandą.

Jis laikomas vienu geriausiu centrų krepšinio istorijoje. Studentaudamas atstovavo UCLA nuo 1965 iki 1969. Vėliau rungtyniavo NBA gindamas Milwaukee Bucks (1969–75) ir Los Angeles Lakers (1975–89) klubų spalvas ir surinko 38 387 taškų. Šis jo NBA rekordas nėra pralenktas iki šių dienų. Jis išgarsėjo Skyhook metimu, kurį varžovams neįmanoma buvo blokuoti.

Per savo karjerą net šešis kartus tapo NBA naudingiausiu žaidėju, taip pat šešis kartus laimėjo NBA žiedus. Net trys sezonai iš keturių studentų lygoje NCAA jam buvo čempioniški. Po 20-ies sezonų Abdul-Jabbar paliko krepšinį 1989 metais.

Pasiekimai 
 1970 metais išrinktas NBA metų naujoku
 1971, 1985 metais NBA finalo serijos naudingiausias žaidėjas
 1971, 1972, 1974, 1976, 1977, 1980 išrinktas NBA naudingiausiu žaidėju
 1970–1977, 1979–1989 dalyvavo NBA Visų žvaigždžių rungtynėse

Nuorodos 
 NBA statistika 
 Biografija NBA.com

Abdul-Jabbar, Kareem
Iván Córdoba

Ivanas Kordoba (g. 1976 m. rugpjūčio 11 d.) – buvęs Kolumbijos futbolininkas, gynėjo pozicijoje žaidęs daugiausia „Internazionale“ klube. Iki tol rungtyniavo Kolumbijos ir Argentinos klubuose.

Iván Córdoba su Kolumbijos rinktine dalyvavo 2001 m. Copa América turnyre ir 1998 m. pasaulio čempionate.

Dalyvavimas čempionatuose 

|}

Laimėjimai 
Internazionale
 Serie A: 2005–06, 2006–07, 2007–08, 2008–09, 2009–10 m.
 Coppa Italia: 2004–05, 2005–06, 2009–10, 2010–11 m.
 Supercoppa Italiana: 2005, 2006, 2008, 2010 m.
 UEFA Čempionų lyga: 2009–10 m.
 FIFA pasaulio klubų taurė: 2010 m.

Kolumbija
 Copa América: 2001

Šaltiniai 

Cordoba, I.R.
FK Kareda

Iki 2000 m. klubas veikė Šiauliuose, po to perkeltas į Kauną ir žinomas kaip Kauno „Kareda“ (Kareda Kaunas) komanda.

Šiaulių futbolo klubas „Kareda“ (1995–1999) – buvęs Lietuvos futbolo klubas, iki 2000 m. veikęs Šiauliuose, o vėliau parduotas, bei perkeltas į Kauną, kur 2003 m. buvo išformuotas ir likviduotas.

Istorija

1990–1995 

Atkūrus Lietuvos nepriklausomybę 1990 m. vėl radosi „Sakalas“, kuris 1990 m. žaidė Baltijos lygoje, o nuo 1991 m. Aukščiausioje šalies lygoje. 

Penkis sezonus žaidė aukščiausioje šalies lygoje, bet ypatingais pasiekimais negalėjo pasigirti. O 1995 m. klubas susirado naujus investuotojus.

1995–1999 
1995 m. Šiauliuose įvyko rebrendingas. Vietoje „Sakalo“ radosi Šiaulių „Kareda–Sakalas“.

Šio projekto rėmėjai buvo siejami su nusikalstamu pasauliu. Autoritetai negailėjo pinigų futbolui ir siekė ambicingų tikslų.

Naujadaras dalyvavo A lyga pirmenybėse. Kai kurie buvę „Sakalo“ žaidėjai iš perėjo į naujai suburtą FK „Kareda–Sakalas“.

Kai kurie šaltiniai teigia, kad „Sakalas“ tik pakeitė savininkus ir pavadinimą, o kai kurie naujadarą įvardina kaip naują projektą ir 1995 m. data traktuojama, kaip FK Sakalas žlugimo metai. 

Sakalo tapatybė galutinai sunaikinta, kai FK „Kareda–Sakalas“, 1996 m. tapo tiesiog FK „Kareda“ (atsižvelgiant į tuometinių rėmėjų norus).

Klubas tuo metu buvo vienas iš lyderių. 1997 ir 1998 m. tapo sezonuose šalies čempionais, o LFF taurės finale siekdavo iškovoti taurę. Ją iškovojo 1996 ir 1999 m.

Dėl komandos rėmėjų klubas buvo žinomas kaip „Kareda“. Kai rėmimas nutrūko, klubas pateko į finansinę duobę. Buvo nuspręsta jį parduoti.

2000 

Prieš 2000 m. sezoną klubas buvo parduotas ir persikėlė į Kauną. (Žiūrėti Kareda Kaunas.) Klubo savininkas Vladimiras Romanovas 2003 m. nusprendė komandą išformuoti, o klubas likviduotas.

Apranga 

Ekipa žaidė juodos ir geltonos spalvų aprangomis 1997/1998 m. sezone. 
 Namuose žaidžia žaliais marškinėliais, juodais šortais ir baltomis kojinėmis.

Pasiekimai

Sezonai

1990–2000 m. 

|}

Treneriai 
 Algimantas Liubinskas, 1996–1997
 Šenderis Giršovičius, 1997–1998, 1999
 Aleksandr Piskarev, 1999 m.
 Valdemaras Martinkėnas, 1999 m. ruduo

Žymūs žaidėjai 

 Stasys Paberžis
 Igoris Pankratjevas, 1994
 Remigijus Pocius, 1992, 1995
 Igoris Stukalinas, 1995
 Igoris Kirilovas, 1995
 Vidas Dančenka, 1997
 Artūras Fomenka, 1996, 1999
 Tadas Gražiūnas, 1998
 Tomas Kančelskis, 1995, 1997, 1999
 Darius Maciulevičius, 1999
 Darius Magdišauskas, 1991
 Saulius Mikalajūnas, 1996–1997
 Irmantas Stumbrys, 1995–1996
 Tomas Žiukas, 1995–1997
 Žilvinas Žudys, 1996
 Egidijus Žukauskas, 1997
 Audrius Žuta, 1996-1998
 Vaidotas Žutautas 1995–1997, 1999
 Rimantas Žvingilas, 1995–1996
</div>

Dubleriai 

|}

Šaltiniai

Nuorodos 

 RSSSF duomenų bazė
 List of Champions
 Lithuania - List of Cup Finals

Buvę Lietuvos futbolo klubai
Šiaulių futbolas
Moljeras

Žanas Batistas Poklenas (; 1622 m. sausio 15 d. Paryžiuje – 1673 m. vasario 17 d. Paryžiuje), žinomas kaip Moljeras () – prancūzų dramaturgas, aktorius, teatralas. Vienas garsiausių komedijos meistrų Vakarų Europos literatūroje.

Biografija 
Moljeras gimė 1622 m. sausio 15 d. Paryžiuje, karaliaus rūmų kamerdinerio Žano Pokleno (Jean Poquelin) ir turtingo buržujaus dukters Marijos Krese (Marie Cressé) šeimoje.

1639 m. Moljeras baigė Klermono (Clermont) koledžą ir išvyko į Orleaną (Orléans) studijuoti teisę.

1643 m. Moljero slapyvardžiu įkūrė teatrą „Illustre Théâtre“, kuris 1645 m. dėl skolų buvo uždarytas.

1645–1658 m. Moljero klajojančioji aktorių trupė provincijoje vaidino jo pjeses. Nuo 1658 m. Moljero trupė, suvaidinusi Luvre ir įsigijusi Liudviko XIV palankumą, vėl įsikūrė Paryžiuje. Pats Moljeras visą laiką buvo trupės dramaturgas, režisierius ir aktorius.

Mirė 1673 m. vasario 17 d. netekęs sąmonės scenoje, kurioje buvo vaidinamas jo kūrinys „Tariamasis ligonis“.

Moljero komedijos darė didelę įtaką prancūzų ir pasaulinės komedijos raidai.

Kūryba 
Moljeras – literatūrinės prancūzų komedijos pradininkas ir vienas žymiausių kūrėjų.

Ankstyvosios Moljero pjesės – nedidelės komedijos, plėtojančios liaudies farso ir komedijos del arte tradicijas. Komedijoje „Pakvaišėlis“ Moljeras sukūrė tarno Maskarilio – gudrių ir sąmojingų tarnų galerijos pradininko – paveikslą.

Žymiausios komedijos 

 „Pakvaišėlis“ (L'Étourdi ou Les Contretemps, 1655 m.)
 „Meilės ginčas“ (Le Dépit amoureux,  1656 m.)
 „Juokingosios pamaivos“ (Les Précieuses ridicules, 1659 m.)
 „Vyrų mokykla“ (L'École des maris, 1661 m.)
 „Žmonų mokykla“ (L'École des femmes, 1662 m.)
 „Tartiufas“ (''Tartuffe ou L'Imposteur, 1664 m.)
 „Don Žuanas“ (Dom Juan ou Le Festin de pierre, 1665 m.)
 „Mizantropas“ (Le Misanthrope ou L'Atrabilaire amoureux, 1666 m.)
 „Šykštuolis“ (L'Avare ou L'École du mensonge, 1668 m.)
 „Miestelėnas bajoras“ (Le Bourgeois gentilhomme, 1670 m.)
 „Skapeno klastos“ (1671 m.)
 „Tariamasis ligonis“ (Le Malade imaginaire, 1673 m.)

Pjesės 
 „Žmonų mokyklos kritika“ (La Critique de l'école des femmes, 1663 m.)
 „Versalio ekspromtas“ (L'Impromptu de Versailles, 1663 m.)

Šaltiniai

Nuorodos 

 Moljero kūryba Gutenbergo projekte 

Prancūzijos rašytojai
Prancūzijos dramaturgai
Pikčiūnai (Raseiniai)

Pikčiūnai – kaimas Raseinių rajono savivaldybėje. Pikčiūnų pagrindinė mokykla ir biblioteka yra gretimame Šimkaičių kaime.

Gyventojai

Žymūs žmonės 
 Vincas Bakšys (g. 1963 m.) – muzikos pedagogas, politinis veikėjas.

Šaltiniai 

Raseinių rajono savivaldybės gyvenvietės
Rimkiškiai

Rimkiškiai – kaimas Raseinių rajono savivaldybėje, pietvakariau Gylių, per kelią . Kaime stovi Pryšmančių pagrindinė mokykla.

Gyventojai

Šaltiniai 

Raseinių rajono savivaldybės gyvenvietės
Daugpilio apskritis

Daugpilio apskritis () – tarpukaryje buvęs administracinis vienetas Latvijos Latgaloje. Plotas 4790,6 km². Apskrityje buvo 4 miestai ir 22 valsčiai. Ji ribojosi su Jekabpilio apskritimi, Ilūkstės apskritimi, Maduonos apskritimi ir Rėzeknės apskritimi, taip pat su Lenkija ir Rusija. Stambesni miestai ir gyvenvietės: Daugpilis, Preiliai, Kraslava, Krustpilis, Dagda, Agluona ir Lyvanai.

Latvijos apskritys
Vitebsko gubernijos apskritys
Finiksas

Finiksas () – miestas JAV pietvakariuose, Arizonos valstijos sostinė. 1,44 mln. gyventojų (2010 m.). Tarptautinis oro uostas. Tai didelis mokslo pramonės centras, gaminamos aviacijos prietaisai ir mašinos, raketos, išvystyta radioelektronikos, chemijos, maisto pramonė. Yra universitetas.

Sportas 
 Finikso „Suns“ (krepšinis)
 Arizonos „Coyotes“ (ledo ritulys)
 Arizonos „Cardinals“ (Amerikietiškasis futbolas)
 Arizonos „Diamondbacks“ (beisbolas)

 
Milijoniniai miestai
Dainius Šalenga

Dainius Šalenga (g. 1977 m. balandžio 15 d. Varėnoje) – Lietuvos krepšininkas.

Karjera 
Profesionalo karjerą D. Šalenga pradėjo 1997 m. Vilniaus „Farmeka“ komandoje, kuri žaidė LKAL lygoje. Praleidęs joje vieną sezoną krepšininkas perėjo į Vilniaus „Sakalų“ klubą. Jame krepšininkas buvo vienas lyderių, tad „Sakaluose“ išžaidęs vos pustrečio sezono D. Šalenga perėjo į Kauno „Žalgirį“, kuriame taip pat žaidė ganėtinai naudingai. 2005 m. nusprendė palikti Lietuvą ir perėjo į Ispanijos aukščiausiosios lygos – Žeronos „Akasvayu“ klubą, jame praleidęs du sezonus, 2007 m. birželio 14 d. nusprendė grįžti į Lietuvą ir pasirašė dvejų metų sutartį su „Žalgirio“ ekipa. 

2011 m. sausio 18 d. D. Šalengos kontraktas buvo nutrauktas, kadangi buvo pradėtas tyrimas dėl stimulianto metilheksanamino pėdsakų jo organizme. 2011 m. vasario 18 d. buvo diskvalifikuotas pusei metų dėl draudžiamų medžiagų vartojimo.  2011 m. rugsėjo 1 d. pasirašė vienerių metų sutartį su Prienų „Rūdupio“ komanda. 2011–2012 sezoną Šalenga startavo Prienų „Rūdupio“ gretose, vėliau sugrįžo į „Žalgirio“ ekipą.

2012 m. rugpjūčio pradžioje pasirašė vienerių metų kontraktą su Kijevo „Budivelnik“ klubu.

2003 m. buvo pakviestas į Lietuvos nacionalinę rinktinę su kuria tapo Europos čempionu. 2004 m. vasarą D. Šalenga su rinktine dalyvavo Atėnų Olimpiadoje, kurioje Lietuvos komanda užėmė ketvirtąją vietą. 2005 m. vasarą krepšininkas taip pat atvyko į rintkinės treniruočių stovyklą, tačiau prieš pat čempionatą gavo traumą ir ginti Europos čempiono titulo neišvyko. Nuo tada D. Šalenga į Lietuvos rinktinės stovyklas nebėra kviečiamas.

Pasiekimai 
 2001, 2003, 2004, 2005, 2008,  2012 m. LKL čempionas
 2002, 2009, 2010 m. LKL vicečempionas
 2005, 2008, 2011 m. BBL čempionas
 2003 m. Europos čempionas
 2002 m. LKL Dėjimo į krepšį konkurso nugalėtojas
 2007 m. FIBA Europos taurės laimėtojas
 2014 , 2015 m. Ukrainos lygos čempionas

Šaltiniai 

Lietuvos krepšininkai
Lietuvos olimpiečiai
Salfordo universitetas

Salfordo universitetas () - aukštoji mokykla Salforde, Mančesterio metropolyje, Anglijoje. Universitete mokosi apie 19 000 studentų, o jo pastatai išsidėstę prie Irwell upės krantų, maždaug už 2,5 km nuo Mančesterio miesto centro.

Universitetas yra itin populiarus tarp studentų iš užsienio. Universitete mokosi apie 3 000 užsieniečių, daugiausiai iš Kinijos, Pakistano, Kipro, Graikijos, Nigerijos ir Malaizijos. Universiteto atstovybė veikia Kinijoje, Čengdu mieste.

Istorija 
Salfordo universitetas susiformavo po sudėtingos susijungimų ir atsiskyrimų istorijos. 1896 metais Salfordo darbininkų kolegija susijungė su Pendletono mechanikos institutu ir suformavo Safordo technikos institutą, kuris greitai tapo Karališkuoju technikos institutu. Amžių sandūroje Safordo pramonėje dominavo mechanikos inžinerija, chemijos, tekstilės pramonė ir statyba, o tai lėmė ir instituto dėstomų dalykų pobūdį.

Po skilimo 1958 m. viena iš dalių (Karališkoji pažangiosios technologijos kolegija) 1967 m. tapo Salfordo universitetu. Atskilusi dalis prie Salfordo universiteto vėl prisijungė 1996 m.

Fakultetai ir mokyklos 
Salfordo universitete veikia keturi fakultetai, sudaryti iš 12 mokyklų:
Menų, žiniasklaidos ir socialinių mokslų fakultetas
 Menų ir dizaino mokykla
 Anglų kalbos, sociologijos, politologijos ir šiuolaikinės istorijos mokykla
 Kalbų mokykla
 Žiniasklaidos, muzikos ir įgyvendinimo mokykla

Verslo, teisės ir urbanistinės aplinkos fakultetas
 Urbanistinės aplinkos mokykla
 Salfordo verslo mokykla
 Salfordo teisės mokykla

Sveikatos ir socialinės apsaugos fakultetas
 Visuomenės, sveikatos mokslų ir socialinės rūpybos mokykla
 Sveikatos apsaugos profesijų mokykla
 Slaugos mokykla

Mokslo, inžinerijos ir aplinkos fakultetas
 Kompiuterinės, tiksliųjų mokslų ir inžinerijos mokykla
 Aplinkos ir gamtos mokslų mokykla.

Plėtra ir investicijos 
2006–2007 m. į universiteto infrastruktūrą investuota 150 milijonų svarų (apie 750 mln. litų). Sparčiai renovuojamos turimos patalpos, auditorijos, laboratorijos ir kiti statiniai bei statomi nauji pastatai.

Pastatytas visiškai naujas (kainavęs 22 mln. svarų) Mary Seacole pastatas, skirtas Sveikatos ir socialinės rūpybos fakultetui. 5 aukštų pastate įrengtos auditorijos, kabinetai darbuotojams bei naujausiomis technologijomis aprūpinta sveikatos tyrimams skirta laboratorija.

2007 m. bus baigtas statyti naujas pastatas Salfordo teisės mokyklai (projekto kaina – 10 milijonų svarų).

Nuorodos 
 Oficiali universiteto svetainė (anglų k.)
 Salfordo studentų sąjungos svetainė
 Student Direct, studentų laikraštis
 Salfordo universitetas: 360° turas

Anglijos universitetai
Jack London

Jack London (Džekas Londonas, tikrasis vardas John Griffith Chaney, 1876 m. sausio 12 d. San Franciske, Kalifornijoje – 1916 m. lapkričio 22 d. Glen Ellen, Kalifornijoje) – amerikiečių rašytojas, parašęs per penkiasdešimt knygų.

Biografija 
Džekas Londonas mokėsi licėjuje, būdamas keturiolikos pradėjo dirbti anglių kasyklose, vėliau įsidarbino laive, kuris gaudė austres, medžiojo ruonius. Buvo įkalintas kalėjime, paleistas, išvyko į Aliaską, ten ieškojo aukso.

1916 m. rašytojas mirė. Išvadoje rašoma, kad priežastis yra inkstų liga. Ši liga sukelia labai stiprius skausmus, todėl spėjama, kad mirtį sukėlė morfijaus perdozavimas.

Kūryba 
Parašė penkiasdešimt knygų, romanų ir trumpų apsakymų, daug straipsnių ir politinių apybraižų. Žinomiausi jo kūriniai – romanas „Martinas Idenas“, taip pat romanai „Jūrų vilkas“, „Rytas Aušta“, „Mėnulio slėnis“, apysakos „Baltoji iltis“, „Protėvių šauksmas“, „Smokas Belju“.

Šaltiniai 

London
Rimantas Bagdzevičius

Rimantas Bagdzevičius (g. 1954 m. balandžio 13 d.) – Lietuvos aktorius.

Biografija 

1972–1976 m. studijavo Lietuvos valstybinėje konservatorijoje. 1976 m. tapo Kauno valstybinio akademinio dramos teatro aktoriumi, o nuo 1995 m. vaidina Lietuvos Nacionaliniame Dramos Teatre. R. Bagdzevičius vaidino LNK serialuose Nekviesta meilė ir Garbės kuopa.

Svarbesni vaidmenys 

 1997 Katinas. Jevgenijus Švarcas. Raudonkepurė. Rež. Evaldas Jaras. LNDT
 1998 Choras. Sofoklis. Edipas karalius. Rež. Rimas Tuminas. LNDT
 1999 Hercogas Bakingemas. William Shakespeare. Ričardas III. Rež. Rimas Tuminas. LNDT
 2000 Komisaras. Moljeras. Šykštuolis. Rež. Irena Bučienė. LNDT
 2000 Džonatanas. Mark Ravenhill. Keletas tikslių polaroidinių nuotraukų. Rež. Povilas Laurinkus. LNDT
 2001 Vincė. Julius Dautartas. Paskendusi vasara. Rež. Julius Dautartas. LNDT
 2001 Džekas. Brian Friel. Lugnazado šventės šokiai. Rež. Gytis Padegimas. LNDT
 2003 Šarlis Bovari. Gustave Flaubert. Madam Bovari. Rež. Jonas Vaitkus. LNDT
 2004 Baltasis metraštininkas. Giesmė apie Vorutos vilkolakį Mindaugą (pagal V. Krėvės Mindaugo mirtį bei Šarūną, Just. Marcinkevičiaus Mindaugą ir M. Zyverto Valdžią). Rež. Vytautas Grigolis. LNDT
 2004 Afanasijus Ivanovičius Bolšincovas. Ivanas Turgenevas. Mėnuo kaime. Rež. Julius Dautartas, LNDT
 2004 Emjas Poletas. Friedrich Shiller. Marija Stiuart. Rež. Jonas Vaitkus, LNDT
 2005 Lembkė. Fiodoras Dostojevskis. Demonai. Nelabieji. Apsėstieji. Kipšai. Rež. Jonas Vaitkus, LNDT
 2006 Andronikas Fabricijus Glembajus. Miroslav Krleža. Elitas (Ponai Glembajai). Rež. Ivica Buljan. LNDT
 2007 Tėvas. Lukas Bärfuss. Seksualinės mūsų tėvų neurozės. Re. Ramunė Kudzmanaitė. LNDT

Filmografija 
 2007 – Garbės kuopa (serialas), rež. Raimundas Banionis, LNK
 2007 – Nekviesta meilė (serialas), rež. Alvydas Šlepikas, LNK
 2006 – Elizabeth I, rež. Tom Hooper
 2005 – Persona non grata, rež. Vladimiras Nachabcevas, (12 serijų)
 2003 – Jonas Mažeikis. Lietuviškas tranzitas , rež. Evaldas Kubilius, (12 serijų)
 2003 – Iš pelenų, rež. Joseph Sargent
 1999 – Velnio aritmetika, rež. Donna Deitch
 1990 – Žalčio žvilgsnis, rež. Gytis Lukšas
 1984 - Jurgis. Sūnus paklydėlis, rež. Marijonas Giedrys
 1984 - Jonas Gylys. Devyni nuopolio ratai, rež. Bronius Talačka, LTV
 1981 – Amerikietiška tragedija , rež. Marijonas Giedrys, LKS
 1981 – Petras Starkus. Raudonmedžio rojus (5 serijos, telefilmas), rež. Bronius Talačka, LTV
 1980 – Sužeista tyla, rež. Algimantas Kundelis
 1978 – Nesėtų rugių žydėjimas, rež. Marijonas Giedrys, LKS
 1978 – Veidas taikinyje, (2 serijos), rež. Almantas Grikevičius.

Nuorodos 
 Lietuvos Nacionalinis Dramos Teatras apie R. Bagdzevičių 

Bagdzevičius, Rimantas
Lygusis raumuo

Lygusis raumuo – neruožuotas raumuo, kurio skaidulos jungiasi tarpusavyje tarplyšelinėmis jungtimis. Ląstelės yra verpstės formos. Jos centre yra lazdelės pavidalo branduolys, kurio forma gali keistis raumeniui susitraukiant. Apie branduolį yra išsidėsčiusios organelės: sarkosomos, Goldžio kompleksas, sarkoplazminis tinklas, o išilgai įvairiomis kryptimis – miofibrilės. Jos yra sudarytos iš aktino ir miozino filamentų. Atsipalaidavusioje skaiduloje miofibrilės išsidėsčiusios išilgai, o susitraukusioje – įvairiomis kryptimis. Taip pat lygiųjų raumenų atsipalaidavimo fazė yra ilgesnė už susitraukimo fazę lyginant su skersaruožiais raumenimis, kur trukmės yra vienodos.

Tarpląsteliniai tarpai lygiajame raumeniniame audinyje užpildyti kolageninėmis, elastinėmis ir retikulinėmis skaidulomis, kurios apie kiekvieną ląstelę sudaro tankų tinklą. Ląstelės audinyje () jungiasi grupėmis, jas atskiria purusis jungiamasis audinys, kuriuo eina kraujagyslės, limfagyslės ir nervai. Nervinis impulsas plinta plyšinėmis sarkolemos jungtimis, apimdamas visą ląstelių grupę. Šis raumuo randamas tuščiavidurių organų sienelėse, šlapimo pūslėje, pilvo ertmėje, gimdoje, vyrų ir moterų dauginimosi organuose, virškinimo trakte, kvėpavimo trakte, kraujagyslėse, odoje, regos organuose ir kitur. Šių audinių susitraukimai yra nevalingi, nes šį audinį inervuoja vegetacinė nervų sistema.
 
Šiam audiniui būdinga, kad raumeninės skaidulos gali hipertrofuoti (gimdos – nėštumo metu), sugeba gerai atsinaujinti, taip pat sintetinti ir sekretuoti tarpląstelinę medžiagą.

Šaltiniai 

Atramos-judėjimo sistema
Čačapojasas

Čačapojasas (, ) – miestas Peru šiaurėje, Anduose, 2335 m aukštyje, netoli Utkubambos upės. Amazonės regiono ir Čačapojaso provincijos centras. 21 tūkst. gyventojų.

Čačapojasas – žemės ūkio rajono centras. Apylinkėse auginamos cukranendrės, juka, kava. Vystoma gyvulininkystė. Turistinis centras. Yra išlikę XVII-XVIII a. kolonijinės architektūros paminklų.

Istorija 
Senovėje Čačapojaso apylinkėse gyvavo indėnų kultūra, XV a. užkariauta inkų. Dabartinis Čačapojaso miestas įkurtas 1538 m. ispanų konkistadoro Alonso de Alvarado. Iš to laikotarpio tebėra išlikusi Ginklų aikštė ir keletas skersgatvių. Miestas buvo planuojamas kaip rytinės Peru sostinė.

Nuorodos 
 Oficiali svetainė

Peru miestai
Oscar Robertson

Oscar Palmer Robertson (g. 1938 m. lapkričio 24 d. Šarlotėje, Tenesis, JAV) – buvęs profesionalus JAV krepšininkas. 1996 m. O. Robertson buvo įtrauktas NBA 50-mečio Visų laikų komandą.

Nuo 1980 m. balandžio 28 d. jis yra Krepšinio šlovės muziejaus narys. 1960 m. su JAV rinktine Romoje laimėjo 1960 m. vasaros olimpinės žaidynes. Kartu su Magic Johnson ir Bob Cousy jis laikomas vienu iš geriausių įžaidėjų visoje krepšinio istorijoje. O. Robertson laikomas vienu universaliausių krepšininkų NBA istorijoje. Jam priklauso iki šiol nepagerintas NBA trigubų dublių rekordas – 181. O. Robertson marškinėliai #14 (Royals klube) ir #1 (Bucks klube) yra daugiau nenaudojami tų komandų.

Biografija 
O. Robertson šeima persikėlė į Indianapolį, kai jam buvo ketveri metai. Krepšinį pradėjo žaisti būdamas šešerių. Rasinės diskriminacijos laikais būdamas juodaodis jis lankė vien tik juodųjų gimnaziją nuo 1954 m. Robertson dėka jiems 1955 ir 1956 m. pavyko laimėti Indianos čempionatą. Tai buvo toks pirmas afroamerikiečių gimnazijos pasiekimas.

Penktame XX amžiaus dešimtmetyje į universitetus pradėjo kviesti juodaodžius. O. Robertson gavo apie 30 pasiūlymų ir pasirinko Sinsinačio universitetą. Nors ir ten jam teko kovoti su rasine diskriminacija, jo žaidimas visus vertė tik žavėtis. Tris kartus jis tapo metų žaidėju pelnydamas vidutiniškai 35,1 (1958 m.), 32,6 (1959 m.) ir 33,7 (1960 m.) taškus. Koledže jis pelnė 2 973 taškus ir tai buvo tik vienas iš 14 NCAA rekordų, kuriuos Robertson pasiekė studijų metais.

1960 m. kaip studentas kartu su Jerry West, Walt Bellamy ir Jerry Lucas atstovavo JAV rinktinei 1960 m. vykusiose olimpinėse žaidynėse Romoje, kur laimėjo aukso medalius. Kai kada ta komanda yra įvardijama kaip pirmoji Svajonių komanda.

1960 m. pasirašė trejų metų 100 000 dolerių kontraktą su Sinsinačio „Royals“. Didelį tuo metu kontraktą jis pateisino laimėdamas NBA metų naujoko apdovanojimą. Antro sezono NBA metu (61/62) pasiekė tai, ką tik Russellas Westbrookas sugebėjo pakartoti po 55 metų 16/17 sezone: Oscaras viso sezono metu vidutiniškai pelnydamas 30,8 taško, atkovodamas 12,5 kamuolio ir atlikdamas 11,4 rezultatyvų perdavimą, pasiekė trigubą dublį kaip vidurkį. 1964 m. vienintelį kartą buvo išrinktas MVP. Tais pačiais metais tapo NBA žaidėjų profsąjungos prezidentu.

1970 m. balandžio 21 d. jis buvo pasiųstas į Milvokio „Bucks“ klubą, kuriame žaidė puikus centras Lew Alcindor. Robertson ir Alcindor papildė vienas kitą ir kitą sezoną pasipuošė NBA žiedais, laimėdami dvikovą prieš Vašingtono „Bullets“. Tai buvo pirmas ir paskutinis kartas, nes 1974 m. Milvokio Bucks finale po septynerių rungtynių serijos nusileido Bostono „Celtics“.

Po šio pralaimėjimo 35 metų O. Robertson baigė savo karjerą. Jo 9 887 rezultatyvūs perdavimai buvo NBA rekordas 20 metų ir tiktai Magic Johnson sugebėjo jį pagerinti.

Literatūra 
 Oscar Robertson: The Big O. My Life, My Times, My Game, Emmaus (PA) 2003. – ISBN 1-57954-764-8

Nuorodos 
 http://www.nba.com/history/robertson_bio.html
 http://www.thebigo.com

Profsąjungų aktyvistai
JAV krepšininkai
JAV olimpiečiai
Arvydiškė

Arvydiškė (arba Arvydiškiai, Orvydiškė) – kaimas Mažeikių rajono savivaldybėje, 4 km į šiaurės vakarus nuo Sedos, greta kelio Seda–Ylakiai.

Etimologija 

Kaimo pavadinimas – dvarininkinis vietovardis, kilęs iš žemaičių bajorų asmenvardžio Orvydis, pagal dvarininko Orvydžio, valdžiusio šio kaimo žemes ir valstiečius, pavardę. Dar anksčiau pagal dvaro valdytoją kaimas vadintas Dunauskiai. Arvydiške kaimas pavadintas sovietmečiu suvalkietinant žemaitiškus vietovardžius. Šiandien vietinių žmonių tebevadinamas Orvydiške.

Kalbininkas Aleksandras Vanagas kaimo vardą siejo tiesiogiai su vardu Arvydas, tikriausiai nežinodamas kaimo istorijos.

Gyventojai

Šaltiniai 

 

Mažeikių rajono savivaldybės gyvenvietės
Beinoriškė

Beinoriškė – kaimas Šiaulių rajono savivaldybėje, Padubysio miško rytiniame pakraštyje. Kaime veikė Padubysio plytinė.

Etimologija

Manoma, kad kaimo pavadinimas kilęs nuo dvaro savininkų asmenvardžio Beinoris (dvarininkinis vietovardis).

Gyventojai

Šaltiniai 

Šiaulių rajono savivaldybės gyvenvietės
Ekatepekas

Ekatepekas ( arba San Cristóbal Ecatepec) – miestas Meksikoje, faktiškai šiaurės rytinis Meksiko priemiestis. 1,81 mln. gyventojų (2005). Verslo ir prekybos centras.

Pavadinimo kilmė 

Nahuatlių kalba miesto vardas reiškia „vėjuota kalva“ (ehecatl + tepetl), o Morelos pridėta pagerbiant Meksikos nepriklausomybės karo didvyrį José María Morelos (1765–1815).

Milijoniniai miestai
Meksikos miestai
Leonas (Meksika)

Leonas de los Aldamas (isp. León, oficialiai – León de los Aldama) – miestas vidurio Meksikoje, Gvanachuato valstijoje. 1,11 mln., aglomeracijoje 1,58 mln. gyventojų (2005 m.). Altitudė 1830 m.

Istorija 
Miestas Meksikos kalnyne, Turbio upės (Lermos intakas) slėnyje įkurtas 1576 m.; miesto teisės nuo 1830 m. 1888 m. Leonas labai nukentėjo nuo potvynio.

Ekonomika 
Pagrindinis šalies odos ir avalynės pramonės centras, yra didžiausios Meksikoje įmonės; taip pat išvystyta maisto, tekstilės, metalo (daugiausia plieno), chemijos, popieriaus, stiklo, mašinų gamybos pramonė. Netoli nuo Leono kasamas auksas, sidabras, vario, švino, cinko rūdos, talkas, siera ir kvarcas.

Per Leoną eina geležinkelis ir automobilių magistralė Aguaskalientesas–Meksikas. Į rytus nuo miesto yra Leono tarptautinis oro uostas.

Išplėtoti dailieji juvelyrinių dirbinių amatai. Turizmo ir sporto centras.

Sportas 

Mieste 1970 m. vyko IX pasaulio futbolo čempionatas, o 1986 m. – XIII pasaulio futbolo čempionatas.

Šaltiniai 

Meksikos miestai
Milijoniniai miestai
Mančesterio universitetas

Mančesterio universitetas – universitetas Mančesteryje, Anglijoje.

Universitete šiuo metu vykdoma 15 stambių atnaujinimo projektų, kurie bus baigti iki 2010 metų.

Universitete studijuoja didžiausias studentų skaičius tarp visų Didžiosios Britanijos universitetų, jei Londono universiteto nelaikyti vientisa struktūra. Universitete dėstoma daugiausiai studijų programų Didžiojoje Britanijoje. 

2015 metams universitetas yra užsibrėžęs tikslą patekti tarp 25 geriausių universitetų pasaulyje, kuriose atliekama tiriamoji veikla.

Istorija 

Mančesterio universitetas savo dabartinėje formoje buvo įkurtas 2004 metais, susijungus Viktorijos universitetui ir Mančesterio universiteto mokslo ir technologijos institutui (UMIST).

Mančesterio Universite yra besimokę arba dirbę 25 Nobelio premijos laureatai.

Struktūra

Fakultetai ir departamentai 
Mančesterio universitetas yra padalintas į keturis fakultetus:
 Biomedicinių mokslų fakultetas
 Inžinerinių ir fizinių mokslų fakultetas
 Humanitarinių mokslų fakultetas
 Gamtos mokslų fakultetas

Nuorodos 
 Mančesterio verslo mokykla
 Mančesterio universiteto studentų sąjunga 
 Student Direct Mančesterio universiteto studentų sąjungos laikraštis
 Mančesterio akademijos svetainė
 Mančesterio mokslo ir verslo centro svetainė
 Martin Harris Muzikos ir dramos centras 
 Mančesterio muziejus 

Anglijos universitetai
Mančesteris
Kordelija (palydovas)

Kordelija () arba Uranas VI  – arčiausiai skriejantis gamtinis Urano palydovas. 1986 m.  sausio 20 d. atrastas iš erdvėlaivio Voyager 2, skriejusio pro Uraną, darytų nuotraukų. Iš karto po atradimo suteiktas laikinas S/1986 U 7 pavadinimas. Vėliau jis pastebėtas tik Hablo kosminiu teleskopu 1997 metais.   Vėliau pavadintas Lyro jaunausios dukters vardu iš Viljamo Šekspyro knygos „Karalius Lyras“.

Apie jį praktiškai nieko nežinoma, išskyrus jo orbitą , spindulį, kuris lygus 20 km , bei geometrinį albedą, lygų 0.08. Voyager 2 kadruose Kordelija atrodo kaip ištįsęs objektas, kurio didžioji ašis yra nukreipta į Uraną.

Kordelija yra kaip Urano žiedo  Epsilon vidinis aviganis.

Šaltiniai 

Urano palydovai
Žiedas (reikšmės)

Žodis „žiedas“ gali reikšti:

Biologijoje 
 Žiedas – augalo dalis.

Juvelyrikoje 

 Piršto žiedas;
 Kojos žiedas;
 Rankos žiedas (arba apyrankė);
 Varpos žiedas – sekso žaislas.

Matematikoje 

 Žiedas (algebra) – algebrinė struktūra;;
 Žiedas (geometrija) – geometrinė figūra.

Moksle ir inžinerijoje 

 Planetinis žiedas – plokščias disko formos uolienų bei ledo žiedas aplink planetą;
 Žiedas – kai kurių augalų dauginimosi organas;
 Stūmoklio žiedas.

Fantastinėje literatūroje 

 Vienas Žiedas – pagrindinis objektas, galingiausias žiedas John Ronald Reuel Tolkien legendoje Žiedų Valdovas.

Kita 
 Olimpiniai žiedai – Olimpinių žaidynių simbolis;
 Kontraceptinis žiedas – kontracepcijos priemonė;
 Transporto žiedas.
Linkolno universitetas

Linkolno universitetas () – universitetas Linkolne, Anglijoje.

2006 m. duomenimis, universitete studijavo 9647 studentai (iš jų – 8292 bakalaurai ir 692 – magistrantai). Nuo 1996 m. universitetas sparčiai plečiasi, statoma daug naujų pastatų, laboratorijų.

Nuorodos 
 Oficiali universiteto svetainė
 Universiteto studentų sąjungos svetainė

Anglijos universitetai
Akmenės rajono savivaldybės taryba 2007–2011 m.

Akmenės rajono savivaldybės taryba – Akmenės rajono savivaldybės atstovaujamoji institucija, išrinkta 2007 m. vasario 25 d. visuotiniuose, slaptuose, laisvuose ir lygiuose rinkimuose pagal proporcinę rinkimų sistemą ir Lietuvos Respublikoje registruotų politinių partijų pateiktus kandidatų sąrašus.

Partijos 

Rinkimuose dalyvavusios partijos gavo vietų:

Tarybos nariai

Tarybos nariai, kurių įgaliojimai nutrūko prieš terminą

Veikla 

Pirmasis tarybos posėdis įvyko 2007 m. balandžio 11 d., savivaldybės mere išrinkta Eugenija Meškienė, mero pavaduotoja Sigutė Meškytė. Administracijos direktore paskirta Jadvyga Dunauskaitė, jos pavaduotoju Algirdas Bučys. Merės patarėju tapo Vitalijus Mitrofanovas. 2008 m. lapkričio 27 d. mirus E. Meškienei gruodžio 8 d. meru išrinktas Vitalijus Mitrofanovas.

Nuorodos 
Oficiali svetainė

2007
2007 m. Lietuvos savivaldybių tarybų rinkimai
Justas Sinica

Justas Sinica (g. 1985 m. gegužės 31 d. Visagine) – Lietuvos krepšininkas.

Karjerą pradėjo Panevėžio "Aukštaitijos" komandoje, tačiau joje neįsitvirtino ir perėjo į "Sakalus", kuriuose žaidė iki 2008 m., kuomet pasirašė sutartį su Vilniaus "Lietuvos rytu".

2010 m. lapkričio 29 d. pasirašė sutartį su Prienų "Rūdupio" klubu. 2011 m. gruodžio 30 d. pasibaigė J. Sinicos kontraktas su Prienų klubu.

2013 m. spalio 23 d. pasirašė sutartį iki 2013 metų pabaigos su Klaipėdos "Neptūno" klubu.

Pasiekimai 
 2007 m. Vasaros universiados čempionas
 2009 m. ULEB taurės čempionas
 2012 m. Baltarusijos čempionas
 2014 m. LKL antros vietos laimėtojas

Šaltiniai 

Sinica, Justas
Monterėjus

Monterėjus () – miestas Meksikos šiaurės rytuose; Nuevo Leono valstijos sostinė. Yra tarptautinis oro uostas, išvystyta juodoji metalurgija, mašinų, chemijos, medienos, tekstilės, maisto pramonė, yra universitetai, vyskupija, Meksikos istorijos muziejus.

Istorija 

Miestas įkurtas XVI a. pabaigoje. Pavadintas Naujosios Ispanijos vicekaraliaus Gaspar de Zúñiga y Acevedo žmonos, Monterrei (miestas Galicijoje, Ispanija) grafaitės, garbei.

Sportas 

Mieste 1986 m. vyko XIII pasaulio futbolo čempionatas.

Meksikos miestai
Milijoniniai miestai
Kauno miesto savivaldybės taryba 2007–2011 m.

Kauno miesto savivaldybės taryba – Kauno miesto savivaldybės atstovaujamoji institucija, išrinkta 2007 m. vasario 25 d. visuotiniuose, slaptuose, laisvuose ir lygiuose rinkimuose pagal proporcinę rinkimų sistemą ir Lietuvos Respublikoje registruotų politinių partijų pateiktus kandidatų sąrašus.

Partijos 

Rinkimuose dalyvavusios partijos gavo vietų:

Tarybos nariai

Tarybos nariai, kurių įgaliojimai nutrūko prieš terminą

Veikla 
2007 m. kovo 21 d. pasirašyta „Sėkmės koalicijos“ sutartis, kuri vienijo 23 tarybos narius iš 41.  2007 m. balandžio 12 d. įvyko pirmasis tarybos posėdis. Savivaldybės meru išrinktas Andrius Kupčinskas, už jį balsavo 31 tarybos narys iš 39 dalyvavusių posėdyje. Mero pavaduotojais išrinkti Stanislovas Buškevičius, Rimantas Mikaitis, Kazimieras Kuzminskas ir Steponas Vaičikauskas. 2007 m. balandžio 19 d. administracijos direktoriumi paskirtas Arūnas Keserauskas. 

2007 m. lapkričio 15 d. Vygantas Gudėnas pakeitė A. Keserauską, atsistatydinusį po to, kai konservatorių frakcija pareiškė nepasitikėjimą juo.   K. Kuzminską išrinkus Seimo nariu, 2008 m. lapkričio 13 d. mero pavaduotoju išrinktas Algimantas Kurlavičius. 2010 m. liepos 22 d. iš pareigų atleistas mero pavaduotojas S. Vaičikauskas, nauja pavaduotoja paskirta Loreta Kekienė. 

Nuo 2010 m. rugsėjo 16 d. iki 2011 m. balandžio 12 d. administracijos direktoriaus pareigas ėjo Edita Gudišauskienė. 

2011 m. balandžio 6 d. surengtas paskutinis posėdis. Kadencijos metu vyko 69 tarybos posėdžiai, juose priimti 2986 sprendimai.

Šaltiniai

Nuorodos 
 Rinkimų rezultatai

2007 m. Lietuvos savivaldybių tarybų rinkimai
2007
Puebla (Meksika)

Puebla – miestas Meksikoje, Pueblos valstijos sostinė. Puebla išsidėsčiusi plynaukštėse, apsupta ugnikalnių. Didelis tekstilės pramonės centras, yra odos, cemento, maisto pramonės įmonės.

Mieste yra du universitetai, Santa Monica kraštotyros muziejus, Bello y Gonzalez meno muziejus, valstijos muziejus, menų akademijos galerija. Išlikę XVI–XVIII a. vienuolynai, bažnyčios, namai. Pueblos centras – UNESCO pasaulinio kultūros paveldo objektas.

Istorija 

Miestas įkurtas 1531 m. balandžio 16 d. kaip La Puebla de los Ángeles.

Sportas 

Mieste 1970 m. vyko IX pasaulio futbolo čempionatas, o 1986 m. – XIII pasaulio futbolo čempionatas.

Meksikos miestai
Milijoniniai miestai
Tichuana

Tichuana () – miestas Meksikos šiaurės vakaruose, Šiaurės Žemutinės Kalifornijos valstijoje, pasienyje su JAV. 1,38 mln. gyventojų (2005). Yra tarptautinis oro uostas, išvystyta maisto, medvilnės, tekstilės, popieriaus pramonė. Intensyvi prekyba su JAV, atvyksta daug amerikiečių turistų. Miesto įžymybė – kultūros centras CECUT.

Meksikos miestai
Milijoniniai miestai
Prienų rajono savivaldybės taryba 2007–2011 m.

Prienų rajono savivaldybės taryba – Prienų rajono savivaldybės atstovaujamoji institucija, išrinkta 2007 m. vasario 25 d. visuotiniuose, slaptuose, laisvuose ir lygiuose rinkimuose pagal proporcinę rinkimų sistemą ir Lietuvos Respublikoje registruotų politinių partijų pateiktus kandidatų sąrašus.

Partijos 

Rinkimuose dalyvavusios partijos gavo vietų:

Tarybos nariai

Tarybos nariai, kurių įgaliojimai nutrūko prieš terminą

Veikla 

Pirmasis tarybos posėdis įvyko 2007 m. balandžio 12 d. Savivaldybės meru išrinktas Alvydas Vaicekauskas, mero pavaduotoju Kęstutis Palionis. Administracijos direktoriumi paskirtas Arūnas Vaidogas.

Šaltiniai

Nuorodos 
Oficiali svetainė

2007 
2007 m. Lietuvos savivaldybių tarybų rinkimai
Vilkaviškio rajono savivaldybės taryba 2007–2011 m.

Vilkaviškio rajono savivaldybės taryba – Vilkaviškio rajono savivaldybės atstovaujamoji institucija, išrinkta 2007 m. vasario 25 d. visuotiniuose, slaptuose, laisvuose ir lygiuose rinkimuose pagal proporcinę rinkimų sistemą ir Lietuvos Respublikoje registruotų politinių partijų pateiktus kandidatų sąrašus.

Partijos 

Rinkimuose dalyvavusios partijos gavo vietų:

Tarybos nariai

Tarybos nariai, kurių įgaliojimai nutrūko prieš terminą

Veikla 
Pirmasis posėdis įvyko 2007 m. balandžio 6 d. Meru išrinktas Algirdas Bagušinskas, mero pavaduotoju Jonas Meškauskas. Savivaldybės administracijos direktoriumi paskirtas Sigitas Kasparaitis, direktoriaus pavaduotoju Saulius Vabalas.

Opozicinių frakcijų koalicija 
Vilkaviškio rajono savivaldybės tarybos Tėvynės sąjungos-Lietuvos Krikščioniškųjų demokratų ir Lietuvos Valstiečių liaudininkų sąjungos frakcijas atstovaujantys, bei jokioms frakcijoms nepriklausantys Lietuvos Liberalų sąjūdžio ir Lietuvos pilietinkų partijas atstovaujantys savivaldybės tarybos nariai Vilkaviškio rajono savivaldybės taryboje įregistravo Opozicinių frakcijų koaliciją (Opoziciją).

Susitarta, kad Opozicijos vadovai keičiasi kasmet rotacijos būdu. Pirmuoju Opozicijos seniūnu buvo išrinktas Gintautas Plečkaitis, pavaduotoju - Algirdas Pilipavičius, sekretoriumi -  Rimvydas Žiemys. Antrąją kadenciją Opozicijai vadovavo Rimvydas Žiemys, pavaduotoju buvo išrinktas Valdas Kamaitis, sekretore - Edita Kudirkaitė. 2009 m. rudenį išrinkti trečiosios kadencijos vadovai. Lyderiu tapo Algirdas Pilipavičius, pavaduotoju - Gintautas Plečkaitis, sekretore - Angelita Zubavičienė.

Šaltiniai

Nuorodos 
Oficiali svetainė

2007 
2007 m. Lietuvos savivaldybių tarybų rinkimai
Šiaulių miesto savivaldybės taryba 2007–2011 m.

Šiaulių miesto savivaldybės taryba – Šiaulių miesto savivaldybės atstovaujamoji institucija, išrinkta 2007 m. vasario 25 d. visuotiniuose, slaptuose, laisvuose ir lygiuose rinkimuose pagal proporcinę rinkimų sistemą ir Lietuvos Respublikoje registruotų politinių partijų pateiktus kandidatų sąrašus.

Partijos 

Rinkimuose dalyvavusios partijos gavo vietų:

Tarybos nariai

Tarybos nariai, kurių įgaliojimai nutrūko prieš terminą

Veikla 

Pirmasis tarybos posėdis įvyko 2007 m. balandžio 5 d. Sudarius koaliciją, į kurią įėjo Liberalų ir centro sąjunga, Naujoji Sąjunga, Partija „Tvarka ir teisingumas“, Tėvynės sąjunga ir Lietuvos valstiečių liaudininkų sąjunga, savivaldybės meru 15 val. 15 min. išrinktas Genadijus Mikšys. Mero pavaduotojomis tapo Alma Javtokienė ir Daiva Matonienė. Administracijos direktoriumi paskirtas Rimundas Domarkas, jo pavaduotojais Gintautas Mikučiauskas ir Mykolas Argordas Kostka. Vietoje M. A. Kostkos 2008 m. paskirtas Denis Michalenko, 2008 m. gruodžio 18 d. administracijos direktoriumi paskirtas Vladas Damulevičius.

Nuorodos 
Oficiali svetainė

2007
2007 m. Lietuvos savivaldybių tarybų rinkimai
Rietavo savivaldybės taryba 2007–2011 m.

Rietavo savivaldybės taryba – Rietavo savivaldybės atstovaujamoji institucija, išrinkta 2007 m. vasario 25 d. visuotiniuose, slaptuose, laisvuose ir lygiuose rinkimuose pagal proporcinę rinkimų sistemą ir Lietuvos Respublikoje registruotų politinių partijų pateiktus kandidatų sąrašus.

Partijos 

Rinkimuose dalyvavusios partijos gavo vietų:

Tarybos nariai

Tarybos nariai, kurių įgaliojimai nutrūko prieš terminą

Veikla 

Pirmasis posėdis įvyko 2007 m. balandžio 5 d. Meru išrinktas Antanas Černeckis. Už jį balsavo visi Tarybos nariai. Mero regalijas A. Černeckiui įteikė vyriausias amžiumi Tarybos narys Kostas Andrijauskas. Mero pavaduotoju, dirbsiančiu visuomeniniais pagrindais, išrinktas Jonas Eugenijus Bačinskas, savivaldybės administracijos direktoriumi paskirtas Vytautas Dičiūnas, direktoriaus pavaduotoju – Antanas Aužbikavičius.

Nuorodos 
Oficiali svetainė

2007 
2007 m. Lietuvos savivaldybių tarybų rinkimai
2004 m. Lietuvos Respublikos Seimo rinkimai

2004 m. Lietuvos Respublikos Seimo rinkimai vyko 2004 m. spalio 10 d. (sekmadienį). Iš viso balsavo 46,8 % rinkėjų, kurie išrinko 141 Seimo narį: 71 vienmandatėse rinkimų apygardose ir 70 daugiamandatėse.

Rinkimuose dalyvavusios partijos ir koalicijos

Rinkėjų aktyvumas 

Viso buvo registruota 2 646 873 rinkėjų 2031 apylinkėje ir 71 apygardoje.

Paštu balsavo 200 922 arba 7,6 % visų rinkėjų.

Aktyvumas balsavimo dieną:
 10 val. – 4.26 % rinkėjų;
 14 val. – 21.64 % rinkėjų;
 19 val. – 36.71 % rinkėjų.

Aktyvumas pakartotinio balsavimo dieną (1838 apylinkėse ir 66 apygardose):
 10 val. – 3.41 % rinkėjų;
 14 val. – 17.92 % rinkėjų;
 19 val. – 31.20 % rinkėjų.

Rinkimų rezultatai

Taip pat skaitykite 
 2004-2008 m. Seimas

Literatūra 
 Lietuva po Seimo rinkimų 2004. - Kaunas: Naujasis lankas, 2005. - 256 p. - ISBN 9955-03-278-2

Šaltiniai 
 Vyriausioji rinkimų komisija 

Seimo, 2004
Lietuvos istorija (po 1990 m.)
2007 m. AFC Azijos taurė

XIV Azijos Taurė – 2007 m. vykęs AFC Azijos taurės turnyras. Vyko liepos 7 – liepos 29 dienomis. Tai pirmas čempionatas futbolo istorijoje, vykęs net 4 šalyse: Indonezijoje, Malaizijoje, Tailande ir Vietname. 

Azijos Taurės varžybos vyksta kas 4 metai, todėl turėjo įvykti 2008 m., tačiau kadangi 2008 m. vasarą Kinijoje vyko XXIX vasaros olimpinės žaidynės, taip pat Europoje rengtas Europos futbolo čempionatas, todėl čempionatas atkeltas į 2007 m.

2007 m. Azijos Taurės varžybos debiutavo naujoji AFC narė Australija.

Stadionai

Grupės turnyras 
Čempionate dalyvauja 16 komandų, suskirstytos į 4 grupes. Į sekantį etapą patenka po 2 geriausias kiekvienos grupės komandas.

A grupė

B grupė

C grupė

D grupė

Atkrintamosios varžybos

Ketvirtfinaliai

Pusfinaliai

Dėl 3 vietos

Finalas

Rezultatyviausi žaidėjai 

4 įvarčiai:
  Naohiro Takahara
  Yasser Al-Qahtani
  Younis Mahmoud
3 įvarčiai:
  Mark Viduka
  Sebastián Quintana
  Maksim Šatskich
2 įvarčiai:
  Han Peng
  Shao Jiayi
  Wang Dong
  Javad Nekounam
  Seiichiro Maki
  Shunsuke Nakamura
  Ahmed Al-Mousa
  Taisir Al-Jassim
  Pipat Thonkanya
  Saeed Alkas
  Timur Kapadze

1 įvartis:
  John Aloisi
  Michael Beauchamp
  Tim Cahill
  Harry Kewell
  Ismaeel Abdullatif
  Salman Isa
  Sayed Mahmood Jalal
  Mao Jianqing
  Elie Aiboy
  Bambang Pamungkas
  Budi Sudarsono
  Seyed Jalal Hosseini
  Javad Kazemian
  Andranik Teymourian
  Ferydoon Zandi
  Nashat Akram
  Hawar Mulla Mohammed
  Karrar Jassim Mohammed
  Yasuhito Endo

  Indra Putra Mahayuddin
  Badar Al-Maimani
  Saad Al-Harthi
  Abdulrahman Al-Qahtani
  Choi Sung-Kuk
  Kim Do-Heon
  Kim Jung-Woo
  Sutee Suksomkit
  Faisal Khalil
  Pavel Solomin
  Ulugbek Bakaev
  Aleksandr Geinrich
  Aziz Ibragimov
  Phan Thanh Bình
  Huỳnh Quang Thanh
  Lê Công Vinh
Į savo vartus:
  Rahman Rezaei (1)
  Keita Suzuki (1)

Nuorodos 
 Oficiali svetainė

AFC Azijos taurė
2007 sporte
Indonezijos sportas
Tailando sportas
Vietnamo sportas
Malaizijos sportas
2007 m. Copa América

2007 m. Copa América – CONMEBOL surengtas Copa América futbolo turnyras, vykęs birželio 26 – liepos 15 dienomis. Tai pirmasis Copa América čempionatas, vykęs Venesueloje. Turnyre dalyvavo visos Pietų Amerikos zonos rinktinės, bei papildomai pakviestos JAV ir Meksikos rinktinės. Čempionais tapo Brazilijos rinktinė.

Iš grupių turnyro į kitą etapą patenka po 2 geriausias grupių komandas, bei dar dvi geriausios trečias vietas užėmusios rinktinės.

Komandos 

 2007 m. Copa América komandų sudėtys

Stadionai

Grupės 
12 komandų suskirstytos į 3 grupes. Į aštuntfinalį pateko po 2 geriausias kiekvienos grupės komandas, taip pat 2 geriausios iš trečią vietą užėmusių komandų.

A grupė

B grupė

C grupė

Atkrintamosios varžybos

Ketvirtfinaliai

Pusfinaliai

Mažasis finalas

Finalas

Rezultatyviausi žaidėjai 

6 įvarčiai
  Robinho
5 įvarčiai
  Juan Román Riquelme
4 įvarčiai
  Nery Castillo
3 įvarčiai
  Hernán Crespo
  Júlio Baptista
  Humberto Suazo
  Omar Bravo
  Salvador Cabañas
  Roque Santa Cruz
2 įvarčiai
  Javier Mascherano
  Lionel Messi
  Jaime Moreno
  Jaime Castrillón
  Cuauhtémoc Blanco
  Claudio Pizarro
  Diego Forlán
  Sebastián Abreu

1 įvartis
  Pablo Aimar
  Diego Milito
  Carlos Tévez
  Gabriel Heinze
  Juan Carlos Arce
  Jhasmani Campos
  Maicon
  Josué
  Juan
  Vágner Love
  Daniel Alves
  Carlos Villanueva
  Edixon Perea
  Cristian Benítez
  Edison Méndez
  Luis Antonio Valencia
  Ramón Morales
  Fernando Arce
  Gerardo Torrado
  Edgar Barreto
  Oscar Cardozo

  Juan Carlos Mariño
  José Paolo Guerrero
  Miguel Villalta
  Ricardo Clark
  Eddie Johnson
  Pablo García
  Cristian Rodríguez
  Vicente Sánchez
  Juan Arango
  Daniel Arismendi
  Alejandro Cichero
  Giancarlo Maldonado
  Ricardo David Páez
Į savo vartus
  Roberto Ayala

Nuorodos 

 Oficiali svetainė
 RSSSF statistika

2007 sporte
Copa América čempionatai
Venesuelos sportas
Sviliškės (Vilnius)

Sviliškės – kaimas Vilniaus rajono savivaldybės vakaruose, Neries RP. Išsidėsčiusios dešiniajame Neries krante, prie Neries kilpų.

Gyventojai

Šaltiniai 

Vilniaus rajono savivaldybės gyvenvietės